hotchpotch/miracl-hf-unified huggingface dataset:
Phyllanthaceae
Phyllanthaceae on suurehko trooppinen kasviheimo koppisiemenisten Malpighiales-lahkossa. Heimoon kuuluvia suomeksi nimettyjä kasveja ovat muun muassa vaharokkio ("Andrachne telephioides"), hiutalepensas ("Breynia disticha"), laipikat ("Phyllanthus") ja musukit ("Uapaca").
Phyllanthaceae käsittää pääasiassa ainavihantia puita ja pensaita, harvoin kausivihantia tai ruohoja. Kaarna on hienoksi murenevaa. Kasveissa on eräitä alkaloideja, triterpeenejä ja tanniineja. Lehdet ovat ehytlaitaisia, korvakkeellisia, sulkasuonisia ja usein kahdessa rivissä. Joskus kasvit ovat kaksikotisia. Kukat ovat pieniä. Kukassa on 2-12 usein tyvestään yhtynyttä verholehteä, 3-9 terälehteä (harvoin teriö puuttuu tai on pieni) ja tavallisesti hetiön ulkopuolella sijaitseva, eri tavoin liuskoittunut mesiäinen. Hedekukassa on 2-35 hedettä ja toisinaan emiön jäänne. Emikukassa joutoheteet ovat harvinaisia ja sikiäin on yhden tai 2-15 yhteen kasvaneen emilehden muodostama. Vartalot ovat tavallisesti kaksihaaraisia, luotit uurteisia. Hedelmä on liiteluomainen ja räjähdysmäisesti avautuva kota tai lohkohedelmä ja sisältää suuria siemeniä, joissa on tavallisesti runsas endospermi.
Heimo kasvaa kaikkialla tropiikissa, erityisesti kuitenkin Malaijien saaristossa; eräät lajit kasvavat lauhkeassa vyöhykkeessä, mm. Etelä-Euroopassa.
Phyllanthaceae-kasvien läheisin sukulainen on heimo Picrodendraceae. Näiden kahden heimon muodostamaa kehityslinjaa luonnehtivat mm. pienikukkaisuus, tietyt siemenaiheen ominaisuudet ja hedelmä, jonka ulkokerros irtaantuu usein puutuneesta sisäkerroksesta ja karisee liuskoina; hedelmän keskipylväs on pysyvä. Kehityslinjan ikä saattaa olla noin 94 miljoonaa vuotta eli se on syntynyt jo liitukaudella, ja Phyllanthaceae-heimokin lienee noin 81 miljoonaa vuotta vanha.
Phyllanthaceae-heimo koostuu 59 suvusta ja 2330 lajista. Alaheimoja on kaksi:
1. Phyllanthoideae Beilschmied. Alaheimo käsittää 38 sukua ja 1680 lajia, joista suurin osa (1270 lajia) on laipikoita ("Phyllanthus"). Suvussa "Cleistanthus" on 140 ja suvussa "Bridelia" 50 lajia. Alaheimo on levinnyt tropiikkiin ja joillekin lämpimille alueille. Pystyissä varsissa on kierteisesti surkastuneita lehtiä, vaakatasoisissa lehdet ovat kahdessa rivissä. Kasvit ovat yksi- tai kaksikotisia, ja yksineuvoiset kukat sijaitsevat ryhmissä. Heteet ovat erillisiä tai yhtyneitä, ja sikiäin muodostuu 2-15 yhteen kasvaneesta emilehdestä. Hedelmä on tavallisesti kotamainen, harvoin avautumaton.
2. Antidesmatoideae Hurusawa. Sukuja on 21, lajeja 451 tropiikissa ja subtropiikissa. Lehtiasento on kierteinen, ja ruodin kärjessä on turvonnut pulvinus. Kasvit ovat tavallisesti kaksikotisia, harvoin yksikotisia, ja kukinnoissa on lapakko. Kukat ovat usein teriöttömiä, ja sikiäin koostuu yhdestä tai 2-5 yhteen kasvaneesta emistä. Hedelmä on usein avautumaton. Runsaslajisimmat suvut ovat "Antidesma" (150 lajia), "Aporosa" (90 lajia), musukit ("Uapaca", 60 lajia) ja "Baccaurea" (50 lajia).
Heimon suvut ovat:
Sinappia ja ketsuppia
Sinappia ja ketsuppia on vuonna 1987 ilmestynyt Radiopuhelimet-yhtyeen ensimmäinen EP-levy.
Maaliskuussa 1986 toimintansa aloittanut Radiopuhelimet äänitti ensimmäisen demonauhansa samana syksynä, sillä oli mukana myös "Sinappia ja ketsuppia" -EP:llä ilmestyneitä kappaleita. Vuonna 1987 Radiopuhelimien rumpali Jyrki Raatikainen, aikaisemmin Kansanturvamusiikkikomissiossa laulanut Antti Penttilä sekä Kari Heikonen perustivat Bad Vugum -levy-yhtiön julkaisemaan yhtyeen musiikkia. Radiopuhelimet äänitti 20.–21. lokakuuta 1987 kahdeksan kappaletta, jotka ilmestyivät myöhemmin EP-levyillä "Sinappia ja ketsuppia" sekä "Tyhjä on täysi" (1988). Levyn kappaleet ovat mukana myös vuonna 1991 julkaistulla kokoelma-albumilla "2 ½".
Tyhjä on täysi
Tyhjä on täysi on keväällä 1988 ilmestynyt Radiopuhelimet-yhtyeen toinen EP-levy. Sen materiaali äänitettiin 20.–21. lokakuuta 1987 yhdessä joulukuussa 1987 julkaistun "Sinappia ja ketsuppia" -EP:n kanssa. Levyn kappaleita oli mukana myös syksyllä 1986 tehdyllä yhtyeen ensimmäisellä demonauhalla. EP:n kappaleet on julkaistu myös vuonna 1991 ilmestyneellä kokoelma-albumilla "2 ½".
Jussi Teittinen
Jussi Teittinen oli Heinolan kaupunginjohtaja maaliskuusta 2014 lokakuuhun 2017. Hän ehti toimia Seutukaupunkiverkoston puheenjohtajana toukokuusta 2017 Heinolan kaupunginjohtajan virasta irtisanotumiseensa asti.
Aiemmin Teittinen oli  Mäntyharjun ja sitä ennen Tuusniemen kunnanjohtaja. Hän on toiminut myös Orimattilan seudun kansanterveystyön kuntayhtymän hallintojohtajana. Heinolan kaupunginvaltuuston valitessa kaupunginjohtajan marraskuussa 2013 hän sai 30 ääntä 43:sta. Valitusten vuoksi hän joutui aloittamaan Heinolan kaupunginjohtajana väliaikaisessa virkasuhteessa.
Picrodendraceae
Picrodendraceae on enimmäkseen trooppinen ja huonosti tunnettu kasviheimo koppisiemenisten Malpighiales-lahkossa.
Picrodendraceae käsittää puita ja pensaita, joiden päällysketossa on tavallisesti limasoluja. Karvat ovat yksisoluisia tai haarattomia monisoluisia. Lehdet sijaitsevat kierteisesti tai vastakkaisesti ja ovat ehyt- tai hammaslaitaisia, sulkasuonisia ja toisinaan korvakkeellisia. Kasvit ovat kaksikotisia. Hedekukissa on neljä kehälehteä, neljä hedettä, joiden välissä tai sisäpuolella on mesiäinen, ja toisinaan emiön jäänne. Emikukissa on 3-13 kehälehteä ja 2-5 emilehdestä muodostunut yhdislehtinen sikiäin. Luotit ova tukevia, ehyitä ja toisinaan turvonneita. Hedelmä on tavallisesti avautuva kota, ja siemenissä on tavallisesti uloke, jota nimitetään karunkulaksi tai strofioliksi ja joka houkuttelee muurahaisia siementen levittäjiksi; endospermi eli siemenvalkuainen on runsas.
Picrodendraceae kasvaa enimmäkseen tropiikissa.
Picrodendraceae koostuu 24 suvusta ja 96 lajista, jotka ryhmittyvät kolmeksi tribukseksi.
1. Podocalyceae G. L. Webster. Tribuksessa on ainoastaan yksi laji, "Podocalyx loranthoides", joka kasvaa Amazoniassa.
2. Caletieae Müller Argoviensis. Sukuja 14, lajeja 68 enimmäkseen Australiassa ja Uudessa-Kaledoniassa, joitakin lajeja Malaijien saaristossa. Runsaslajisin suku on "Austrobuxus", jossa on 20 lajia.
3. Picrodendreae (Small) G. L. Webster. Sukuja yhdeksän, lajeja 27 Afrikassa, Amerikassa, Etelä-Intiassa ja Sri Lankassa trooppisilla ja lämpimillä alueilla.
Heimon suvut ovat:
On kaksi sukua, jotka on perinteisesti yhdistetty Picrodendraceae-heimoon. "Paradrypetes" on varmaankin vietävä mangrovepuukasveihin (Rhizophoraceae), vaikka se muistuttaakin puun anatomialtaan ja siitepölyltään sukua "Podocalyx". Suku "Croizatia" on epätävallinen viisine terälehtineen, hetiön ulkopuolisine pohjuskehrineen, haaraisine vartaloineen ja poikkeavanlaisine siitepölyineen; niinpä se on siirrettykin heimoon Phyllanthaceae. "Piranhea" on merkittävä suku Amazonian alueella, se muodostaa valtaosan useiden tulvametsien puustosta.
Aikaisemmin Picrodendraceae on sisällytetty tyräkkikasveihin (Euphorbiaceae) Oldfieldioideae-alaheimona.
Operaatio Koltso
Operaatio Koltso (Sormus) oli Stalingradin taistelun viimeinen vaihe, jossa puna-armeija käynnisti ratkaisevan hyökkäyksen Saksan 6. armeijaa vastaan. Hyökkäys alkoi massiivisella tykistötulella saksalaisten asemiin 10. tammikuuta 1943 seitsemän Neuvostoliiton armeijan piirittäessä kaupunkia. Ensimmäisen kolmen päivän aikana puna-armeija menetti 26 000 miestä ja puolet panssarivaunuistaan. Läntinen puoli Stalingradin motista oli menetetty 17. päivä. Tämän jälkeen taistelut laantuivat neljäksi päiväksi, jolloin puna-armeijan joukot järjestettiin uudelleen seuraavaa vaihetta suunniteltaessa. 20. päivä taistelut käynnistyivät uudelleen. Gumrakin lentokenttä vallattiin saksalaisilta kaksi päivää myöhemmin, minkä jälkeen saksalaiset eivät enää voineet evakuoida haavoittuneita ilmateitse. 25. tammikuuta Saksan LI armeijakunnan komentaja Walther von Seydlitz-Kurzbach käski divisiooniensa komentajien päättää antautumisista. Seydlitz itse pakeni saksalaisten linjojen läpi tulitusta ja antautui Neuvostojoukoille. 26. tammikuuta Neuvostoliiton 21. armeijan ja 13. kaartindivisioonan joukot kohtasivat toisensa Mamajevin kurgaanin pohjoispuolella jakaen motin kahteen osaan Pauluksen joukkoihin etelässä ja kenraali Karl Streckerin XI armeijakuntaan pohjoisessa. Neuvostojoukot puhdistivat kaupungin keskustan 31. tammikuuta mennessä, jolloin Paulus antautui joukkoineen. Streckerin joukot antautuivat 2. helmikuuta päättäen Stalingradin taistelun Neuvostoliiton voittoon.
Who’s That Chick?
Who’s That Chick? on ranskalaisen DJ-tuottaja David Guettan kappale hänen neljännen, One Love-studioalbumin uusintapainokselta, nimeltään One More Love. Kappale sisältää barbadoslaisartisti Rihannan esittämiä sanoja. Kappaleen sanat ovat kirjoittaneet Kinda "Kee" Hamid, David Guetta, Giorgio Tuinfort sekä Frédéric Riesterer, joista Guetta, Tuinfort ja Riesterer vastasivat myös sen tuotannosta. Kappale julkaistiin digitaalisesti ladattavana singlenä kansainvälisesti 22. marraskuuta 2010 sekä myös CD singlenä ja EP-levynä. Näistä jälkimmäisin julkaistiin Yhdysvalloissa ja se sisältää kappaleen remix-versioita.
Guettaa oli pyydetty tuottamaan kappaleita Rihannan viidennelle, Loud-studioalbumille. Kun hän oli neroillut ideoita, Guetta konseptualisoi kappaleen "Who’s That Chick?" sekä soitti demonauhoitteen Rihannalle backstagellä hänen erään Last Girl on Eart-kiertueen konsertissa. MTV Newsin tekemässä haastattelussa Guetta kertoi ajattelleensa että Rihanna ei pitänyt kappaleesta ensivaikutelmilla, mutta mieltyi siihen kun tämä suostui nauhoittamaan sen. Myöhemmin Rihanna vahvisti tiedon siitä että kappale ei tulisi esiintymään "Loudin" lopullisella kappalelistalla ja että hän sen sijaan sisällyttäisi sen Guettan "One Love"-studioalbumin uudelleenjulkaisulle, jossa Rihanna esiintyisi mukanaolevana artistina. "Who’s That Chick?" on dancepop kappale, jossa instrumentaalit koostuisivat syntetisaattoreista.
"Who’s That Chick?" sai pääosin positiivisen vastaanoton musiikkikriitikoilta, jotka yllättyivät Guettan ja Rihannan yhteisestä esiintymisestä sekä sävellyksestä. Sitä kuvailtiin yhdeksi vielä kiinnostavammista vuonna 2010 julkaistuista kappaleista johtuen sen yhteyksistä useisiin hankkeisiinm kuten Doritosin mainoskampanjaan sekä molempien artistien albumeihin. Kappale saavutti kohtalaisen listamenestyksen; Se saavutti listan ensimmäisen sijan Belgian Valloniassa, Slovakiassa, Isossa-Britanniassa sekä Yhdysvaltain Hot Dance Club Songs-listalla. Kappale pääsi viiden parhaan joukkoon Itävallassa, Suomessa, Ranskassa, Irlannissa, Norjassa, Espanjassa sekä Sveitsissä. Kappale ei kuitenkaan menestynyt odotetusti Billboard Hot 100-listalla, jossa se oli parhaimmillaan vain listan sijalla viisikymmentäyksi. Kappaleelle on julkaistu kaksi Jonas Åkerlundin ohjaamaa musiikkivideota. Kirkas ja värikäs päiväversio kuvattiin sekä sitä käytettiin mainostamaan Doritosin kampanjaa, kun taas vielä pimeämpi ja synkkä yöversio kuvattiin kappaleen viralliseksi musiikkivideoksi.
She Doesn’t Mind
She Doesn't Mind on jamaikalaisartisti Sean Paulin kappale hänen viidenneltä, Tomahawk Technique-studioalbumilta. Sen sanoittivat Sean Paul, Shellback ja Benny Blanco sekä tuottivat Shellback ja Benny Blanco. Se julkaistiin NRJ & Skyrockissa (Ranskan radiot) 29. syyskuuta sekä iTunesissa 31. lokakuuta 2011. Yhdysvaltain mainstream radioissa kappale julkaistiin 24. tammikuuta 2012. Kuten kappaleen edeltäjä "Got 2 Luv U", jolla vierailee yhdysvaltalaislaulaja Alexis Jordan, se debytoi listan kärkisijalla Sveitsissä. Kappale pääsi listan kärkeen myös Itävallassa ja Israelissa, kuten myös listan toiselle sijalle Isossa-Britanniassa ja Ruotsissa sekä listan kolmannelle sijalle Ranskassa ja Romaniassa.
Kappale on mukana tulevan Grand Slam Tennis 2-videopelin eurooppalaisella julkaisulla.
Peter Snickars
Carl Peter Snickars (8. joulukuuta 1955 Vaasa – 9. helmikuuta 2015 Vaasa) oli suomenruotsalainen näyttelijä, dramaturgi ja ohjaaja.
Snickars opiskeli Teatterikorkeakoulussa vuosina 1975–1979 ja työskenteli sen jälkeen Suomen ruotsinkielisissä teattereissa, muun muassa teatterinjohtajana Vaasassa ja Turussa, sekä Ruotsissa, Norjassa ja Färsaarilla. Hän esiintyi myös elokuvissa "Sotilaan sydän" (1992) ja "Colorado Avenue" (2007) sekä ohjasi lyhytelokuvia.
Snickars kuoli kotonaan pitkäaikaisen sairauden murtamana helmikuussa 2015. Snickarsin viimeiseksi työksi jäi hänen omaa sairauttaan ja kuolemaansa kuvaava dokumentti "Tills cancern skiljer oss åt".
Midnight City
Midnight City on ranskalaisen elektronista musiikkia soittavan yhtyeen M83 kappale. Se julkaistiin ensimmäisenä Ranskassa yhtyeen kuudennen, Hurry Up, We're Dreaming-studioalbumin johdantosinglenä 16. elokuuta 2011. Kappaleen sanoittivat Anthony Gonzalez, Yann Gonzalez, Morgan Kibby ja Justin Meldal-Johnsen. Kappale koki kansainvälisen menestyksen, päästyään Ranskan singlelistan sijalle kahdeksan sekä Billboardin Alternative Songs ja Rock Songs-listoille. Sen johdosta kun kappaletta käytettiin televisiokanava TF1:n lopputunnusmusiikkina UEFA Euro 2012-kilpailun jälkeen se nousi Ranskan latauslistan ensimmäiselle sijalle. Muualla "Midnight City" sai menestystä Isossa-Britanniassa vuonna 2012 sen jälkeen kun se valittiin televisio-ohjelma Made in Chelsean tunnuskappaleeksi ja käytettiin BBC:n vuoden 2012 Lontoon kesäolympialaisten taustamusiikkina; se onnistui pääsemään Britannian singlelistan sijalle kolmekymmentäneljä.
Miss Piggy
Miss Piggy on keskeinen nukkehahmo Muppetit ja The Muppet Show -televisiosarjoissa. Miss Piggy on sika, joka on vakuuttunut siitä, että hänet on tarkoitettu tähteyteen, ja minkään ei tule seistä hänen tiellään. Hän on esiintyessään varsin viehättävä, mutta voi hetkessä raivostua, jos tuntee olonsa loukatuksi.
Vaatimattomissa oloissa kasvanut Miss Piggy sai esitystoiminnan voittamalla Miss Bogen County -kauneuskilpailun, jonka voitettuaan hän myös tapasi Kermitin ensimmäistä kertaa. Tämä tapahtui elokuvassa Muppet-elokuva. Vuonna 1976 Miss Piggy aloitti kuorossa Muppet Show’ssa. Miss Piggyn karisman ja kirjekurssilta opitun karaten vuoksi hän niin pelätään kuin palvotaankin. Piggyn ura laajeni televisioerikoisuuksiin, kotivideoihin ja kirjoihin.
Miss Piggy näytteli kahta säännöllistä roolia Muppet Show’n luonnoksissa: "Eläinsairaalassa" roolina oli hurmaava sairaanhoitaja ja "Siat Avaruudessa" -luonnoksessa perämies Piggy.
Hussain Shah Syed
Hussain Shah Syed (Urduksi سيد حسين شاه, s. 14. elokuuta 1964) on pakistanilainen nyrkkeilijä, joka voitti pronssimitalin miesten keskiraskaassa sarjassa vuoden 1988 kesäolympialaisissa Soulissa. Shah on vapaapainija Muhammed Bashirin lisäksi ainoa henkilökohtaisen lajin mitalin olympialaisissa saanut pakistanilaisurheilija. Tämän johdosta vuonna 1989 Shah sai Pakistanin hallitukselta Sitara-i-Imtiaz-mitalin. Nykyisin Shah toimii nyrkkeilyvalmentajana Japanissa.
Aliu Djaló
Aliu Djaló (s. 5. helmikuuta 1992 Bissau, Guinea-Bissau) on guineabissaulaissyntyinen portugalilainen jalkapalloilija, joka edustaa Ykkösessä pelaavaa PS Kemi Kingsiä. Hän on pelipaikaltaan keskikenttäpelaaja, joka pelaa useimmiten keskikentän pohjalla.
Djaló edusti vuodet 2003–2007 Boavista FC:n nuorten joukkueita, pelaten yhden kauden myös Pasteleirassa. Vuonna 2007 lupaavana pidetty Djaló siirtyi Englannin valioliigan Chelsea FC:hen siirtosummalla, joka nousisi mahdollisesti viiteen miljoonaan puntaan riippuen esiintymisistä edustusjoukkueessa.. Hän pelasi kuitenkin Chelseassa vain pääosin nuorten joukkueissa eikä debyyttiä edustusjoukkueessa koskaan tapahtunut.
Tammikuussa 2012 Djaló siirtyi Kyproksen jalkapalloliigan AEL Limassoliin, jossa hän voitti kaudella 2011–2012 sarjan mestaruuden. Djaló pelasi limassolilaisseurassa neljä ottelua ilman maaleja.
Vuonna 2013 Djaló siirtyi kotimaansa Primeira Ligan CS Marítimoon, jossa hän ei kuitenkaan pelannut yhtään ottelua ja matka jatkui helmikuussa 2014 Romanian pääsarjan Liga I:n Gaz Metan Mediașiin. Loppukauden aikana Djaló pelasi romanialaisseurassa kolme ottelua. Elokuussa 2014 hän siirtyi lainalle Puolan toiseksi korkeimman sarjatason MKP Pogoń Siedlceen, jossa hän esiintyi kahdessatoista sarjaottelussa syyskauden aikana. Helmikuussa 2015 Djaló siirtyi Ykkösen PS Kemi Kingsiin kauden 2015 kattavalla lainasopimuksella. Elokuussa Djaló solmi joukkueen kanssa vuoden mittaisen jatkosopimuksen jatkaakseen lainan päätyttyä seuraavallakin kaudella Kemissä. Syyskuussa hän siirtyi Kemistä Englannin kakkosliigan Crawley Town FC:een.
Djaló on edustanut Portugalin poikamaajoukkueita 18 kertaa 2008–2012.
Djalóa kutsutaan usein nimellä "Kaby Djaló" tai vain pelkkä "Kaby".
Djalón veli Yannick Djaló on myös jalkapalloilija. Hän on pelannut Portugalin maajoukkueessa.
Ilhéu Raso
Ilhéu Raso tai Raso (vanh. Razo) on Barlaventon saariryhmään kuuluva asumaton saari Kap Verden saarivaltiossa Atlantin valtameressä. Saaren pinta-ala on 7 km². Se sijaitsee kaakkoon Brancon saarelta ja länteen São Nicolaun saarelta.
Saari tunnetaan rasonkiurusta, kotoperäisestä lintulajista jota ei esiinny missään muualla.
It Will Rain
It Will Rain on yhdysvaltalaisartisti Bruno Marsin kappale. Se julkaistiin iTunesissa digitaalisesti ladattavana singlenä 27. syyskuuta 2011. Kappaleeseen liittyvän musiikkivideon piti alun perin kokea ensiesitys MTV-kanavalla 26. lokakuuta 2011; 24. lokakuuta 2011 Mars kuitenkin ilmoitti Twitterin kautta että musiikkivideon julkaisua on lykätty muutamalla viikolla. Videon ensiesitys oli lopulta 10. marraskuuta 2011. Kappale on mukana elokuvan Twilight – Aamunkoi soundtracklevyllä.
Skylar Grey esitti kappaleen yhdessä Marsin kanssa hänen Euroopan livekiertueen aikana.
20 suosikkia – Lokki (Arja Havakka)
20 suosikkia – Lokki on Arja Havakan kokoelmalevy vuodelta 2014. Albumi kuuluu "20 suosikkia" -kokoelmalevysarjaan ja on Havakalta ensimmäinen osa kyseisessä sarjassa
Laïkó
Laïkó () tai monikossa laïká (λαϊκά) on kreikkalaisen musiikin tyylilaji. Se on lähellä perinteistä kreikankielistä kansanmusiikkia ja rebetikoa. Kirjaimellisesti "laïkó tragoúdi" tarkoittaa kreikan kielessä ”kansanlaulua” tai ”suosittua laulua”. Laïkón katsotaan syntyneen kansanmusiikin ja niin sanotun uuden populaarimusiikin pohjalle 1950-luvulla.
Kuuluisimpia laïkón esittäjiä nykyään ovat muun muassa Ánna Víssi, Ántzela Dimitríou, Pópi Malliotáki, Kaíti Garmpí, Antónis Rémos, Giórgos Ntaláras ja Giánnis Pários. Merkittäviä säveltäjiä ovat muun muassa Manólis Chiótis ja Giórgos Mouzákis. Usein myös Míkis Theodorákis mielletään laïkón säveltäjäksi.
Jean-Christophe Bahebeck
Jean-Christophe Bahebeck (s. 1. toukokuuta 1993 Saint-Denis) on ranskalainen jalkapalloilija, joka edustaa Ligue 1:ssä pelaavaa Paris Saint-Germainia. Pelipaikaltaan oikeajalkainen Bahebeck on hyökkääjä. Hänellä on kamerunilaisia sukujuuria.
Bahebeck debytoi Paris Saint-Germainin paidassa Ligue 1:ssä maaliskuussa 2011 AJ Auxerrea vastaan. Kaudella 2011-2012 hän debytoi myös Eurooppa-liigassa tehden pelaamassaan viidessä alkulohko-ottelussa yhden maalin. Kaudeksi 2012-2013 Bahebeck siirtyi lainalle Ligue 1:n nousijaseuraan Troyes AC:hen, jossa hän pelasi kauden aikana 27 ottelua ja teki kolme maalia. Uran avausmaali Ligue 1:ssä syntyi Olympique Lyonnaisin verkkoon elokuussa 2012. Kauden 2013-2014 hän pelasi lainalla niin ikään Ligue 1:n Valenciennes FC:ssä tehden 19 pelaamassaan ottelussa kaksi osumaa.
Kaudeksi 2014-2015 Bahebeck palasi PSG:hen. Hän teki ensimmäisen maalinsa seuran paidassa syyskuussa 2014 Toulouse FC:n verkkoon. Hän debytoi kauden aikana myös Mestareiden liigassa. Vuonna 2014 Bahebeck voitti PSG:n kanssa Trophée des Championsin eli Ranskan supercupin.
Bahebeck on pelannut monissa Ranskan nuorten maajoukkueissa. Vuodesta 2013 hän on pelannut alle 21-vuotiaiden maajoukkueessa. Vuonna 2013 Bahebeck oli mukana voittamassa alle 20-vuotiaiden maajoukkueen kanssa MM-kultaa Turkista. Hän teki turnauksessa kaksi maalia.
Bahebeck voi edustaa maajoukkuetasolla Ranskan lisäksi myös Kamerunia, jossa hänellä on sukujuuria.
Bahebeckin veli Rosère Manguélé on myös ammattilaisjalkapalloilija, hän on pelannut parhaimmillaan Ligue 2:ssa.
Johannes Clementis Mentzius
Johannes Clementis Mentzius (k. 1606 Kokemäki) oli suomalainen kirkkoherra ja ramistisen filosofian kannattajana tunnettu oppinut.
Mentzius lienee siirtynyt Suomeen todennäköisesti Pohjois-Saksasta tai mahdollisesti Liivinmaalta Baltiasta. Hänen opiskelustaan ja papiksi vihkimisestään ei ole tietoja. Ensimmäinen kirjallinen tieto Mentziuksesta on vuodelta 1593 jolloin hän Turun katedraalikoulun apuopettajana allekirjoitti Uppsalan kokouksen päätöksen Turussa. Kaarle-herttuan koollekutsumassa Uppsalan kokouksessa hyväksyttiin Augsburgin tunnustus ja luterilaisuudesta tuli Ruotsin ja Suomen valtakunnanuskonto. Mentzius oli yksi niistä 192 papista jotka allekirjoittivat 19. kesäkuuta 1593 Turussa Uppsalan kokouksen päätösasiakirjan "Decretum Upsalien" jossa tuomittiin kuningas Juhana III:n vuonna 1576 tai 1577 julkaisema jumalanpalvelusjärjestys ns. Punainen kirja. Mentzius oli sitten Porin pedagogion koulumestarina eli rehtorina 1598–1600 ja vuodesta 1600 alkaen hän oli Kokemäen kirkkoherrana.
Kaarle-herttua piti Mentziusta muutamia viikkoja vankina Turun linnassa talvella 1600 epäiltyään tätä Sigismundin kannattajaksi. Hän vapautui kuitenkin pian ja valittiin herttuan hyväksymänä ehdokkaana Kokemäen kirkkoherraksi. Hän joutui kiistoihin seurakuntalaistensa kanssa jotka pitivät kiivaana, väkivaltaisena ja oman käden oikeutta harjoittavana.
Mentzius oli tunnettu kirjallisista harrastuksistaan ja hänellä oli aikakauden mittapuun mukana merkittävä kotikirjasto. Vuonna 1600 hän julkaisi Wittenbergissä yleiskatsauksen Audomarus Talauksen retoriikasta ja Petrus Ramuksen dialektiikasta nimellä "Synopsis rhetoricae A. Talaei et dialecticae P. Rami: areolis & cancellis distincta, tyronum gratia".
Ampelákia (Salamis)
Ampelákia (; myös "Ambelákia") on Kreikan kaupunki sekä samanniminen Salamiin kunnan kunnallisyksikkö (Δημοτική Ενότητα Αμπελακίων, "Dimotikí Enótita Ampelakíon") ja entinen itsenäinen kunta. Se sijaitsee Salamiin saarella, Saarten alueyksikössä Attikan alueella. Koko kunnallisyksikön väkiluku on 7 507 ja varsinaisen Ampelákian kaupungin väkiluku 4 710 (vuonna 2011).
Ampelákian kaupunki, suomeksi ”Viinitarhat”, sijaitsee Salamiin itärannikolla. Se on saaren kolmanneksi suurin asutus. Ampelákian kunnallisyksikkö käsittää alueen saaren itäosasta. Ampelákia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Salamiin kanssa uudeksi Salamiin kunnaksi, jolloin se muuttui uuden kunnan kunnallisyksiköksi.
Antiikin Salamiin kaupunki sijaitsi Ampelákian Spithárin kylän paikalla klassisella ja hellenistisellä kaudella. Jonkin verran kaupungin raunioita on näkyvillä kylässä kaivausten seurauksena.
Ampelákian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Exómvourgo (kunnallisyksikkö)
Exómvourgo (; virallisesti Δημοτική Ενότητα Εξωμβούργου, "Dimotikí Enótita Exomvourgou") on yksi Tínoksen kunnan kunnallisyksiköistä ja entinen itsenäinen Kreikan kunta. Se sijaitsee Tínoksen saarella, Tínoksen alueyksikössä Etelä-Egean saarten alueella. Kunnallisyksikön väkiluku on 2 403 (vuonna 2011).
Exómvourgo käsittää suurimman osan Tínoksen saaresta lukuun ottamatta sen kaakkois- ja luoteispäitä. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tínoksen kuntaan yhdessä Pánormoksen kanssa, jolloin se muuttui uuden kunnan kunnallisyksiköksi. Kunnallisyksikkö on saanut nimensä sen alueella sijaitsevasta Exómvourgo-vuoresta.
Exómvourgon kunnallisyksikkö muodostuu seuraavista kyläyhdyskunnista ja asutuksista:
Kalampáki
Kalampáki (; kath. Καλαμπάκιον, "Kalampákion"; myös "Kalambáki") on Kreikan kaupunki sekä samanniminen Doxáton kunnan kunnallisyksikkö (Δημοτική Ενότητα Καλαμπακίου, "Dimotikí Enótita Kalampakíou") ja entinen itsenäinen kunta. Se sijaitsee Dráman alueyksikössä Itä-Makedonian ja Traakian alueella. Koko kunnallisyksikön väkiluku on 5 573 ja varsinaisen Kalampákin kaupungin väkiluku 3 110 (vuonna 2011). Kalampáki on Doxáton kunnan kuntakeskus.
Kalampákin kaupunki sijaitsee linnuntietä noin seitsemän kilometriä Doxátosta lounaaseen ja noin 23 kilometriä Kaválasta luoteeseen. Kalampáki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Doxáton kuntaan.
Kalampákin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Kórthio
Kórthio (; kath. Κόρθιον, "Kórthion") on Kreikan kylä ja samanniminen Ándroksen kunnan kunnallisyksikkö (Δημοτική Ενότητα Κορθίου, "Dimotikí Enótita Korthíou") ja entinen itsenäinen kunta. Se sijaitsee Ándroksen saarella, Ándroksen alueyksikössä Etelä-Egean saarten alueella. Kunnallisyksikön väkiluku on 1 948, varsinaisen Kórthion kylän väkiluku 116 ja Kórthion ranta-asutuksen Órmos Korthíoun väkiluku 557 (vuonna 2011).
Kórthion kylä sijaitsee sisämaassa Ándroksen saaren eteläosissa ja Órmos Korthíou luonnonsatamalahdessa saaren itärannikolla. Kunnallisyksikkö käsittää saaren koko eteläosan. Kórthio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ándroksen kuntaan yhdessä Ydroúsan kanssa, jolloin se muuttui uuden kunnan kunnallisyksiköksi.
Kórthion kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Talsinki
Talsinki (tai Hellinna) on Helsingin ja Tallinnan muodostama kaksoiskaupunki, joka on esiintynyt joissakin kaupunkien suunnitelmissa. Talsinkiin liittyy keskeisesti suunniteltu Helsinki–Tallinna-rautatietunneli, joka toteutuessaan yhdistäisi kaupungit. Kaupunginjohtajat Jussi Pajunen ja Edgar Savisaar allekirjoittivat aiesopimuksen tunnelin rakentamista koskevan selvityksen laatimisesta 28. maaliskuuta 2008. Esiselvitys valmistui vuonna 2015. Helsingin johtajat haluavat jatkaa Tallinnan-tunnelihanketta.
Tallinna ja Helsinki voisivat hyötyä tiiviimmästä taloudellisesta ja hallinnollisesta suhteesta. Kahden kaupungin joukkoliikenteet ja hallinnot saatettaisiin yhdistää. Viron Edgar Savisaar on povannut, että Helsingistä ja Tallinnasta voisi tulla Kööpenhaminaa ja Malmötä muistuttava kaksoiskaupunki. Savisaar on ehdottanut, että Tallinnassa kadunnimet kirjoitettaisiin viron kielen lisäksi suomen kielellä.
Helsinki ja Tallinna molemmat sijaitsevat Euroopan unionin maissa ja molemmissa on käytössä valuuttana euro.
Lidoríki
Lidoríki (; kath. Λιδωρίκιον, "Lidoríkion") on Kreikan kylä sekä samanniminen Dorídan kunnan kunnallisyksikkö (Δημοτική Ενότητα Λιδωρικίου, "Dimotikí Enótita Lidorikíou") ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 3 388 ja varsinaisen Lidoríkin kylän väkiluku 875 (vuonna 2011). Lidoríki on Dorídan kunnan kuntakeskus.
Lidoríkin kylä sijaitsee lähellä Mórnoksen tekojärven itärantaa. Kunnallisyksikkö käsittää alueen järven pohjois-, itä- ja eteläpuolella. Lidoríki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dorídan kunnaksi yhdessä Efpálion, Tolofónan ja Vardoúsian kanssa, jolloin se muuttui uuden kunnan kunnallisyksiköksi.
Lidoríkin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Makrinítsa
Makrinítsa () on Kreikan kylä sekä samanniminen Vóloksen kunnan kunnallisyksikkö (Δημοτική Ενότητα Μακρινίτσας, "Dimotikí Enótita Makrinítsas") ja entinen itsenäinen kyläkunta. Se sijaitsee Magnesian alueyksikössä Thessalian alueella. Kylän ja kunnallisyksikön väkiluku on 694 (vuonna 2011).
Makrinítsa sijaitsee Pelionin eli Pílion niemimaalla noin 17 kilometriä Vóloksen kaupungista koilliseen. Kylä on rakennettu vuorenrinteelle noin 630 metrin korkeuteen. Maisemiensa ansiosta sitä kutsutaan ”Pelionin parvekkeeksi”. Kylässä on paljon vanhoja, varakkaiden sukujen rakentamia hienosti koristeltuja kartanoita. Kylän nähtävyyksiin kuuluvat myös kirkot sekä kansankulttuurin museo.
Makrinítsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóloksen kuntaan yhdessä Agrián, Aisonían, Artémidan, Iolkóksen, Néa Anchíaloksen, Néa Ionían ja Portarián kanssa, jolloin se muuttui uuden kunnan kunnallisyksiköksi.
Ólympos (Kárpathos)
Ólympos (; myös "Ólymbos") on Kreikan kylä sekä samanniminen Kárpathoksen kunnan kunnallisyksikkö (Δημοτική Ενότητα Ολύμπου, "Dimotikí Enótita Olýmpou") ja entinen itsenäinen kyläkunta. Se sijaitsee Kárpathoksen saarella, Kárpathoksen alueyksikössä Etelä-Egean saarten alueella. Koko kunnallisyksikön väkiluku on 556 ja varsinaisen Ólympoksen kylän väkiluku 270 (vuonna 2011).
Ólympoksen kylä sijaitsee Kárpathoksen saaren pohjoisosassa vuoren rinteellä vajaan kilometrin päässä saaren länsirannikosta ja noin 58 kilometriä luoteeseen saaren pääkaupungista Kárpathoksen kaupungista eli Pigádiasta. Ólympoksen kunnallisyksikkö käsittää Kárpathoksen saaren pohjoisosan sekä sen pohjoispuolella sijaitsevan Sarían saaren. Ólympos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kárpathoksen kuntaan.
Ólympos on hyvin perinteinen kreikkalainen kylä sekä rakennuskannaltaan että elämältään. Kylän nähtävyyksiin kuuluu muun muassa 1500-luvulla rakennettu Neitsyt Marian ("Panagía") kirkko. Vrykoúntan (Vrykoús) eli Vourgoúntan niemellä noin seitsemän kilometriä kylästä pohjoiseen on antiikin aikaisen Brykuksen kaupungin raunioita.
Ólympoksen kunnallisyksikkö muodostuu seuraavista kylistä, kaupungeista tai muista asutuksista:
Pánormos (Tínos)
Pánormos () on Kreikan kylä sekä samanniminen Tínoksen kunnan kunnallisyksikkö (Δημοτική Ενότητα Πανόρμου, "Dimotikí Enótita Panórmou") ja entinen itsenäinen kyläkunta. Se sijaitsee Tínoksen saarella, Tínoksen alueyksikössä Etelä-Egean saarten alueella. Koko kunnallisyksikön väkiluku on 489 ja varsinaisen Pánormoksen kylän väkiluku 336 (vuonna 2011).
Pánormoksen kylä sijaitsee sisämaassa Tínoksen luoteisosassa ja sen ranta-asutus Órmos Panórmou parin kilometrin päässä saaren koillisrannikolla. Kunnallisyksikkö käsittää saaren koko luoteispään. Pánormos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tínoksen kuntaan yhdessä Exómvourgon kanssa, jolloin se muuttui uuden kunnan kunnallisyksiköksi.
Pánormoksen kunnallisyksikkö muodostuu seuraavista kylistä tai muista asutuksista:
Siátista
Siátista () on Kreikan kaupunki sekä samanniminen Voḯon kunnan kunnallisyksikkö (Δημοτική Ενότητα Σιάτιστας, "Dimotikí Enótita Siátistas") ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 6 247 ja varsinaisen Siátistan kaupungin väkiluku 5 490 (vuonna 2011). Siátista on Voḯon kunnan kuntakeskus.
Siátistan kaupunki sijaitsee linnuntietä noin 21 kilometriä Kozánista länsilounaaseen ja noin 38 kilometriä Kastoriásta kaakkoon. Kaupungissa sijaitsee Sisánin ja Siátistan hiippakunnan katedraali ("mitrópoli"). Siátista oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Voḯon kunnaksi yhdessä Áskion, Neápolin, Pentálofoksen ja Tsotýlin kanssa, jolloin se muuttui uuden kunnan kunnallisyksiköksi.
Siátistan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Toróni
Toróni (), antiikin Torone, on Kreikan kylä sekä samanniminen Sithonían kunnan kunnallisyksikkö (Δημοτική Ενότητα Τορώνης, "Dimotikí Enótita Torónis") ja entinen itsenäinen kunta. Se sijaitsee Chalkidikín alueyksikössä Keski-Makedonian alueella. Koko kunnallisyksikön väkiluku on 3 553 ja varsinaisen Torónin kylän väkiluku 213 (vuonna 2011).
Torónin kylä sijaitsee Chalkidikín niemimaalla sen keskimmäisen niemen Sithonían lounaisrannikolla. Torónin kunnallisyksikkö käsittää alueen niemen eteläosasta. Antiikin Torone oli alun perin Euboian khalkislaisten siirtokunta. Sen kerrotaan saaneen nimensä Toronesta, joka oli kreikkalaisessa mytologiassa Proteuksen tai Poseidonin ja Foiniken tytär. Antiikin aikaisesta kaupungista on säilynyt raunioita muun muassa kylän ranta-alueella. Osa kaupungin raunioista on nykyisin meren pohjassa. Tunnetuimpia raunoita on bysanttilaisena aikana jälleenrakennettu Lekythoksen (Λήκυθος, "Líkythos") linnoitus, joka sijaitsee pienessä niemessä kylän eteläpuolella.
Toróni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sithonían kuntaan.
Torónin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Torone
Torone () voi viitata seuraaviin paikkoihin Kreikassa:
Ydroúsa
Ydroúsa (; myös "Hydroússa"; virallisesti Δημοτική Ενότητα Υδρούσας, "Dimotikí Enótita Ydroúsas") on yksi Ándroksen kunnan kunnallisyksiköistä ja entinen itsenäinen Kreikan kunta. Se sijaitsee Ándroksen saarella, Ándroksen alueyksikössä Etelä-Egean saarten alueella. Kunnallisyksikön väkiluku on 3 372 (vuonna 2011).
Ydroúsan kunnallisyksikkö käsittää Ándroksen koko pohjoisosan. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ándroksen kuntaan yhdessä Kórthion kanssa, jolloin se muuttui uuden kunnan kunnallisyksiköksi.
Ydroúsan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Putkiliikenne
Putkiliikenne on tavaraliikennettä, joka kulkee putkissa. Putkiliikenteessä kuljetetaan nesteitä ja kaasuja. Putkiliikennettä ovat maaöljy- ja maakaasukuljetukset putkia pitkin, mutta myös esimerkiksi putkia pitkin tapahtuvat ammoniakin ja vedensekaisen kivihiilen kuljetukset. Yksistään Yhdysvaltojen kaikki öljy- ja maakaasuputket riittäisivät kiertämään maapallon ympäri 56 kertaa.
Suurin osa putkiliikenteen kustannuksista tulee putkien rakentamisesta ja rakentamisen rahoituksesta. Putkiin liittyy myös kunnossapito- ja vakuutuskustannuksia. Nämä kustannukset ovat riippumattomia kuljetusvolyymeista. Putkissa olevien kompressoreiden ja pumppujen sähkönkulutus muuttuvat kuljetusvolyymien mukaan. Putkiliikenteen kustannukset ovat pääosin riippumattomia kuljetusvolyymeista.
Loukolampi
Loukolampi on seisake Kouvola–Pieksämäki-rataosalla Virtasalmella. Sieltä on matkaa Pieksämäelle 16 kilometriä. Siellä on Ruskealan Marmori Oy:n kalkkitehdas.
Luettelo YK:n pakkausnumeroista 3501–3600
Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 3501–3600.
Hygiene
Hygiene on vuonna 1994 ilmestynyt Radiopuhelimet-yhtyeen kokoelma-EP, jonka julkaisi Jello Biafran johtama yhdysvaltalainen indie-yhtiö Alternative Tentacles. Levy sisältää viisi kappaletta, jotka alun perin julkaistiin yhtyeen toisella EP:llä "Tyhjä on täysi" (1988) sekä albumeilla "K.O." (1990), "Jäämeri" (1992) ja "Maalla" (1993). Amerikkalaiset kriitikot vertasivat Radiopuhelimia muun muassa Nomeansno-yhtyeeseen ja lisäksi sen mainittiin olevan yksi Jello Biafran suosikkiyhtyeistä.
Radiopuhelimien silloinen levy-yhtiö PolyGram suhtautui nihkeästi kappaleiden oikeuksien antamiseen Alternative Tentaclesille, mikä sai yhtyeen harkitsemaan levy-yhtiön vaihtoa. Seuraavan albumin "Maasäteilyä" (1995) julkaisikin jälleen oululainen Bad Vugum. "Hygienen" kansikuvan on suunnitellut Radiopuhelimien muiden levynkansien tapaan yhtyeen laulaja J. A. Mäki.
Tecomán
Tecomán on kaupunki ja kunta Coliman osavaltiossa Meksikossa, noin 50 kilometrin päässä etelässä Coliman kaupungista. Vuoden 2010 väestölaskennassa kaupungissa oli 112 726 asukasta. Tecomán on Coliman osavaltion kolmanneksi suurin kaupunki. Tecomán tunnetaan myös "Maailman limettipääkaupunkina".
Alueen pääasiallisen taloudellinen toiminta sisältää:
Eric Castrén
Eric Castrén (14. heinäkuuta 1732 Paltamo – 21. joulukuuta 1787 Kemi) oli valistushenkinen pappi, joka toimi mm. Kemin kirkkoherrana.
Castrénin vanhemmat olivat Kajaanin pormestari ja kihlakunnan vouti Matias Castrenius, myöh. Castreen (1693–1771) ja hänen ensimmäinen puolisonsa Helena Albogius. Hän pääsi ylioppilaaksi Turussa 1748 ja valmistui filosofian maisteriksi 1754. Castrén vihittiin papiksi Turun hiippakunnassa 1755.
Turun akatemiassa opiskellessaan Eric Castrén laati talousopin professorin Pehr Kalmin ohjauksessa väitöskirjan "Öfver Kajanaborgs län", jossa kuvattiin Kajaanin kaupungin sekä Paltamon ja Sotkamon pitäjien historiaa ja taloudellisia oloja. Papiksi vihkimisen jälkeen Castrén sai 1755 viran kotipitäjänsä Paltamon kirkkoherran apulaisena. Tämän jälkeen hän toimi Pohjanmaan jalkaväkirykmentissä pataljoonansaarnaajana vuodesta 1759 sekä Pudasjärven kirkkoherrana vuodesta 1762. Kemin kirkkoherran virkaan hänet nimitettiin vuonna 1785. Castrénista tuli lääninrovasti 1786 ja hän oli saarnaajana pappeinkokouksessa Kokkolassa 1784.
Castrén kirjoitti tutkielman myös Pudasjärven pitäjästä, mikä julkaistiin H.G. Porthanin lehdessä "Tidningar utgifne af et Sällskap i Åbo" vuonna 1776. Papintoimensa ohessa Pudasjärvellä Castrén otti osaa suuren pitäjänsä elinkeinojen edistämiseen ja vaikutti poronhoidon vakiintumiseen talonpoikaiston keskuudessa.
Eric Castrén oli naimisissa 1763–1784 Pudasjärven kirkkoherran Samuel Keckmanin tyttären Katarina Elisabet Keckmanin (k. 1784) kanssa ja vuodesta 1786 Oulun kappalaisen Jakob Elfvingin tyttären Brita Helena Elfvingin (k. 1817) kanssa tämän ensimmäisessä avioliitossa. Hänen poikiaan olivat Kemin kirkkoherra, teologian tohtori Matthias Castrén (1764–1845), Utsjoen kirkkoherra Samuel Castrén (1765–1797), Alatornion kirkkoherra Erik Castrén (1771–1846), Rovaniemen kirkkoherra Kristian Castrén (1779–1825), Evijärven kappalainen Jakob Castrén (1781–1816) ja Säräisniemen kappalainen Zachris Castrén (1782–1818).
Sleepover
Sleepover on vuonna 2004 ensi-iltansa saanut yhdysvaltalainen teinikomediaelokuva. Elokuvan aiheita ovat hulvaton kesämeininki, tyttöenergia ja tosiystävyys.
Elokuva tuli ensi-iltaan 9. heinäkuuta 2004. Yhdysvaltalaisen "The Seattle Times" -lehden kriitikko arvioi sen muistuttavan "lumoavaa tuhkimosatua".
Teinikomedia kertoo neljästä bestiksestä, jotka päättävä pitää kesäiset pyjamabileet juuri ennen lukion alkamista parantaakseen sosiaalista statustaan. Tytöt ryhtyvät hullunkuriseen, läpi yön kestävään haastekisaan sabotoidakseen arkkivihollisiaan – koulun suosituimpia tyttöjä.
Julia Dujmovits
Julia Dujmovits (s. 12. kesäkuuta 1987) on itävaltalainen lumilautailija. Vuonna 2013 lumilautailun maailmanmestaruuskisoissa hän voitti hopeaa naisten parisuurpujottelussa ja samassa lajissa hän voitti kultaa saman vuoden talviuniversiadeissa. Vuoden 2014 talviolympialaisissa Sotšissa hän voitti kultaa naisten parierikoispujottelussa.
Gustav Adolph Lammers
Gustav Adolph Lammers (26. toukokuuta 1802 – 2. toukokuuta 1878) oli norjalainen luterilainen pastori ja herätyssaarnaaja.
Lammers syntyi vuonna 1802. Hän valmistui Oslon yliopistosta 1825 ja astui pappisvirkaan 1827. Toimiessaan pastorina Skienissä hänestä tuli kiihkeä herätyssaarnaaja.Vuonna 1850 hän rakennutti Skieniin Norjan ensimmäisen rukoushuoneen ja 1853 perusti paikkakunnalle ensimmäisen sisälähetyksen paikallisosaston. Vuonna 1856 hän luopui pappisvirasta ja Norjan kirkosta ja perusti itsenäisen vapaakirkon. Hän kuitenkin liittyi uudelleen valtionkirkkoon vuonna 1860.
Meronia
Meronia on vuonna 1994 ilmestynyt Circlen esikoisalbumi, jonka Ektro Records julkaisi uudelleenmasteroituna vuonna 2007. Levyn alkuperäisessä vinyyliversiossa on mukana molemmilta CD-julkaisuilta puuttuva bonuskappale "Low-pursed".
Kappaleesta "Kyberia" on valmistunut Mika Taanilan ohjaama musiikkivideo, jolla Circlen lisäksi esiintyy tuolloin vasta 11-vuotias Elena Leeve.
Eredivisie (amerikkalainen jalkapallo)
Eredivisie on amerikkalaisen jalkapallon korkein sarjataso Alankomaissa. Vuonna 2014 korkeimmalla sarjatasolla pelaa kahdeksan joukkuetta. Sarjan mestaruusottelun nimi on Tulip Bowl, jota on pelattu vuodesta 1985 lähtien.
Alankomaissa oli kaksi kilpailevaa lajiliittoa vuosina 1997–2001. Liittojen yhdistettyä luotiin kolmiportainen sarjajärjestelmä aiemman kahden kilpailevan sarjan sijasta. Sarjojen nimet olivat "Eerste divisie", "Tweede divisie" ja "Derde divisie". Vuonna 2014 maan sarjasysteemi uusittiin ja korkeimman sarjatason nimeksi tuli Eredivisie, ja alempien nimiksi Eerste divisie A ja B.
Zopalki
Zopalki on keväällä 1996 julkaistu Circlen toinen studioalbumi, joka ilmestyi alun perin tuplavinyylinä ja CD-levynä. Vuonna 2012 Ektro Records (CD) ja Svart Records (vinyyli) julkaisivat albumin uudelleenmasteroituna molemmissa formaateissa. Levyn kummassakin vinyyliversioissa on mukana bonuskappale "Contact". Vuonna 1996 valmistui myös Mika Taanilan ohjaama musiikkivideo kappaleesta "Valerian".
Turkin 1. liga (amerikkalainen jalkapallo)
Turkin 1. liga on amerikkalaisen jalkapallon korkein sarjataso Turkissa. Sarjassa pelaa kaudella 2015 kahdeksan joukkuetta. Sarjan runkosarja pelataan talvisin.
Hissi (albumi)
Hissi on syksyllä 1996 ilmestynyt Circlen kolmas studioalbumi. Ektro Records julkaisi sen uudelleenmasteroituna vuonna 2012 ja Svart Records puolestaan vinyylinä 2014.
Millbrook U.S.A.
Millbrook U.S.A. on hollantilaisen rockyhtye Golden Earringin albumi vuodelta 2003.
Prisoner of the Night
Prisoner of the Night on hollantilaisen rockyhtye Golden Earringin albumi vuodelta 1980.
Jarl Hellemann -palkinto
Jarl Hellemann -käännöskirjapalkinto on Tammen perustama kirjallisuuspalkinto, joka jaetaan vuosittain korkeatasoisen kaunokirjallisen teoksen laadukkaasta suomennoksesta. Palkinto on nimetty Tammen aiemman toimitusjohtajan ja Keltaisen kirjaston perustajan Jarl Hellemannin mukaan.
Palkinto jaettiin ensimmäisen kerran toukokuussa 2015 uudessa Helsinki Lit -kirjallisuustapahtumassa. Palkintoraatiin kuuluivat puheenjohtajana toimitusjohtaja Jaakko Tapaninen ja jäseninä kirjailija Marko Hautala sekä Helsingin yliopiston käännöstieteen professori Liisa Tiittula.
Suomen Kirjasäätiön jakaman palkinnon suuruus on 5 000 euroa, ja se myönnetään edellisenä vuonna julkaistulle suomennokselle.
Helsinki Lit
Helsinki Lit on kansainvälinen kirjallisuustapahtuma, joka järjestettiin ensimmäisen kerran Helsingissä Savoy-teatterissa 22.–23.5.2015. Tapahtuman järjesti Helsingin Kirjallisuusfestivaali -niminen yhdistys, jonka perustajajäseniä ovat "Hufvudstadsbladetin" entinen kulttuuritoimittaja, kirjailija Philip Teir, Henrikki Timgren (WSOY), Päivi Koivisto-Alanko (Tammi), Aleksi Pöyry (Granta/Otava) ja Antti Kasper (Otava). Tapahtuman suunnittelussa oli mukana myös 12 kustantajaa. Tapahtuman aloitteentekijä oli Teir.
Tapahtumaan kutsuttiin ensimmäisellä kerralla erityisesti pohjoismaisia kirjailijoita, kuten tanskalainen Peter Høeg, ruotsalainen Carl-Johan Vallgren ja suomalainen Sofi Oksanen. Mukana olivat myös irakilais-suomalainen Hassan Blasim sekä venäläinen Mihail Šiškin. Tapahtuman ideana oli, että kirjailijat keskustelevat keskenään kaksi kerrallaan.
Tapahtumassa jaettiin ensimmäistä kertaa kustannusyhtiö Tammen perustama Jarl Hellemann -käännöskirjapalkinto.
Toisen kerran tapahtuma järjestettiin 13.–14. toukokuuta 2016. Tapahtuman vieraiden joukossa olivat muiden muassa Sadie Jones, Helen Macdonald, Jonas Hassen Khemiri, Sara Stridsberg, Mark Levengood ja Tore Renberg. Kotimaisten vierailijoiden listalla olivat muiden muassa Sofi Oksanen, Rosa Liksom, Riikka Pulkkinen, Tommi Kinnunen, Katri Lipson, Hannu Väisänen, Juha Itkonen, Claes Andersson ja Sirpa Kähkönen. Juontajana oli Pekka Strang.
Kolmas tapahtuma pidetään 12.–13. toukokuuta 2017.
Legalize It
Legalize It on jamaikalaisen Peter Toshin ensimmäinen sooloalbumi vuodelta 1976. 
Sony Legacy Edition julkaistu kesäkuussa 2011.Levy 1, Raidat 1-9 julkaistu original LP - Columbia PC 34253 (U.S.), 1976
Levy 1, Raidat 10-16 ja Disc 2, raidat 1-10 ennen julkaisemattomia
Levy 2, Raidat 11-12 ja 14-16 julkaistu limited edition dub plates, 1976
Levy 2, Raita 13 julkaistu The Ultimate Peter Tosh Experience (Shanachie 6802, 2009)
Equal Rights
Equal Rights on jamaikalaisen Peter Toshin toinen albumi vuodelta 1977. Raidat 1–8 alkuperäinen julkaisu 1977, Equal Rights (Columbia 34670).
Raidat 9–15 session ennenjulkasemattomat nauhoitukset. Raidat 1, 5, 8–10 ja 15 ennenjulkaisematonta alkuperäisen nauhotuksen alternate- ja extended-versiot.
Raidat 2–4, 6 ja 11–14 aiemmin saatavilla vain erittäin rajoitetulla Dub Plates -painoksella.
Bush Doctor
Bush Doctor on jamaikalaisen Peter Toshin kolmas albumi vuodelta 1978.
Mystic Man
Mystic Man on jamaikalaisen Peter Toshin albumi vuodelta 1979.
65803 Didymos
65803 Didymos on pikkuplaneetta, joka kuuluu Maan lähelle tuleviin Apollo-asteroideihin. Kappale löydettiin Spacewatch-ohjelmalla Kitt Peak Observatoryssä Yhdysvalloissa 11. huhtikuuta 1996. Didymoksen nimi tulee kreikan kielen kaksosta tarkoittavasta sanasta, sillä tällä pikkuplaneetalla on oma kuunsa. Ennen kuin Didymos sai nimensä se tunnettiin tunnuksella 1996 GT. Asteroidi nimettiin 13. heinäkuuta 2004. Didymoksen kuun löysivät P. Pravec, L. A. M. Benner, M. C. Nolan, P. Kusnirak, D. Pray, J. D. Giorgini, R. F. Jurgens, S. J. Ostro, J.-L. Margot, C. Magri, A. Grauer, ja S. Larson 20. marraskuuta 2003.
Didymoksen läpimitta on 750 ± 100 metriä ja pyörähdysaika on 2,2593 tuntia. Kappaleen kuu on läpimitaltaan 170 ± 30 m sen keskietäisyys asteroidista on 1,18 ± 0,03 km. Kuun kiertoaika on 0,4958 ± 0,0002 päivää ja sen radan eksentrisyys on 0,06 ± 0,06/0,04. Didymoksen kiertoaika Auringon ympäri on suunnilleen 770 päivää eli 2,11 Maan vuotta, ja radan eksentrisyys on noin 0,383752 ja inklinaatio vain noin 3,4°. Didymoksen systeemin massa on 5,27x10 kg
ESA:n ja NASA:n suunnitteleman yhteisen AIDA-hankkeen olisi tarkoitus tutkia Didymoksen systeemiä vuonna 2022. AIDA koostuisi kahdesta eri luotaimesta: Törmääjästä (DART) ja tutkivasta luotaimesta (AIM). DART:in olisi tarkoitus törmätä Didymoksen kuuhun ja AIM:in kerätä tiedot törmäyksen vaikutuksista pikkuplaneettaan ja sen kuuhun. Tarkoituksena on tutkia Didymosta ja sen kuuta myös muutenkin, kuten selvittää kappaleiden tarkemmat massat ja geologia sekä pinnan ominaisuudet.
Live in Europe (Rory Gallagherin albumi)
Live In Europe on Rory Gallagherin livelevy vuodelta 1972.
1. prikaati (välirauha)
1. prikaati oli Suomen armeijan prikaati, joka perustettiin talvisodan päätyttyä puolustusvoimien siirtyessä keväällä 1940 rauhanajan kokoonpanoon. Se lakkautettiin puolustusvoimien jatkosodan liikekannallepanon yhteydessä kesäkuussa 1941, jolloin prikaatin tehtävänä oli perustaa Jalkaväkirykmentti 1 sekä Kenttätykistörykmentti 9:n I patteristo.
Prikaati muodostettiin 10. elokuuta 1940 maavoimien komentajan käskyllä.
Jatkosodan alkaessa suojajoukkoryhmitykseen siirryttäessä prikaati lakkautettiin sen perustettua käsketyt joukot.
Ixonanthaceae
Ixonanthaceae on pieni ja huonosti tunnettu trooppinen kasviheimo koppisiemenisten Malpighiales-lahkossa.
Heimon kasvit ovat puita, joilla on kierteinen lehtiasento. Lehdet ovat tavallisesti hammaslaitaisia ja korvakkeellisia. Kukinto on huiskilomainen ja sijaitsee lehtihangassa. Verhiö on tavallisesti yhdislehtinen ja heteitä on 5-20, kaikki toimivia. Mesiäinen on huomattava, pohjuksesta kohoava ja kehrämäinen. Sikiäin on yhdislehtinen, 2-5 emilehdestä koostunut, vartalo haaraton ja hoikka, luotti pallomainen tai kiekkomainen. Hedelmä on liiteluomainen, joskus myös selkäluomainen kota, jota kehälehdet suojaavat. Siemen on siivellinen tai vaipallinen, endospermi vähäinen tai puuttuu.
Ixonanthaceae kasvaa trooppisessa vyöhykkeessä.
Lähin sukulaisheimo on pellavakasvit (Linaceae), jonka kanssa Ixonanthaceae muodostaa yhteisen kladin Malpighiales-lahkon sukupuussa. Kladia luonnehtivat oksalaattikiteitä sisältävät kivisolut eli sklereidit, suljettuna spiraalikierteinen eli kontortti teriö, tietyt siemenaiheen ominaisuudet ja kookkaat sirkkalehdet.
Ixonanthaceae käsittää neljä tai viisi sukua ja 21 lajia. Sukujen evoluutio lienee alkanut noin 52 miljoonaa vuotta sitten, ja heimon kokonaisikä saattaa olla 111-110 miljoonaa vuotta.
Heimon suvut ovat "Allantospermum", "Cyrillopsis", "Ixonanthes", "Ochthocosmus" ja "Phyllocosmus".
Stephen Graham
Stephen Graham (s. 3. elokuuta 1973 Liverpool, Englanti) on brittiläinen näyttelijä, joka on esiintynyt esimerkiksi elokuvissa "Snatch – hävyttömät" (2000), "This Is England" (2006) ja "Public Enemies" (2009 ja "" (2011). Graham on esiintynyt myös useissa televisiosarjoissa, ja hänen tunnetuin televisioroolinsa on Al Capone sarjassa "Boardwalk Empire" vuosina 2010–2014.